b'\n_START_ARTICLE_\nHaugsdalen Skisenter\n_START_PARAGRAPH_\nHaugsdalen Skisenter er et norsk skisenter som ligger i Skaugdalen i Indre Fosen kommune utenfor Trondheim\n_START_SECTION_\nHistorie\n_START_PARAGRAPH_\nAnleggsarbeidet ved Haugsdalen Skisenter AS ble p\xc3\xa5begynt i 1985, og det var naturlig at deler av ryddearbeidet i traseene ble utf\xc3\xb8rt ved dugnadstimer. Sommeren 1986 gikk med til bringing av materialer, blant annet forskalingsmaterialer til heismastsokkelene. Jernbinding av forskaling h\xc3\xb8rte ogs\xc3\xa5 med. For at soklene skulle f\xc3\xa5 godt feste mot fjellgrunnen ble det boret dype hull i fjellet og satt ned jernstenger (24mm), som igjen ble bundet sammen med skruene som holder heismastene og armeringen inne i selve sokkelen. M\xc3\xb8rtel ble tildels flyet opp med helikopter. Heismastene ble fl\xc3\xb8yet opp av et firma fra M\xc3\xb8re, prisen for leie av helikopteret, var kr. 92\xc2\xa0000 pr. time. Spleisingen av (den 24 mm tykke) heisvarieren ble 12 meter lang i henhold til datidens forskrifter. _NEWLINE_Heisen er kj\xc3\xb8pt og importert fra Sveits, og ble montert med fagfolk tilknyttet et svensk firma. Heisen stod ferdig for ta imot bes\xc3\xb8kende november/desember 1986, og det ble endelig nok sn\xc3\xb8 mot slutten av januar 1987. Kundene som kom til skisentret godtok \xc3\xa5 st\xc3\xa5 i heisk\xc3\xb8 i opptil 25 minutter, for deretter ta heisen opp p\xc3\xa5 6 minutter. Tiden ned varierte fra 3 minutter til opptil 30 min. (Ved 30 minutter nedfart var det tid til b\xc3\xa6re skiene ned til utgangspunktet).\n_START_SECTION_\nBeliggenhet\n_START_PARAGRAPH_\nSkisenteret ligger i Indre Fosen kommune fem mil fra R\xc3\xb8rvik ferjeleie, og 45 kilometer fra \xc3\x98rland.'